[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 29.3.2010

COM(2010)116 τελικό

ΣΥΣΤΑΣΗ ΤΗΣ ΕΠΙΤΡΟΠΗΣ

σχετικά με την εξουσιοδότηση της Επιτροπής για έναρξη διαπραγματεύσεων εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με τις Ομόσπονδες Πολιτείες της Μικρονησίας

(υποβάλλεται από την Επιτροπή)

ΣΥΣΤΑΣΗ ΤΗΣ ΕΠΙΤΡΟΠΗΣ

σχετικά με την εξουσιοδότηση της Επιτροπής για έναρξη διαπραγματεύσεων εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με τις Ομόσπονδες Πολιτείες της Μικρονησίας

ΑΙΤΙΟΛΟΓΙΚΗ ΕΚΘΕΣΗ

Το πρωτόκολλο της συμφωνίας αλιευτικής σύμπραξης[1] την οποία συνήψε η Ευρωπαϊκή Ένωση και οι Ομόσπονδες Πολιτείες της Μικρονησίας στις 25 Απριλίου 2006, για τον καθορισμό των αλιευτικών δυνατοτήτων και τη χρηματοδοτική συμμετοχή που προβλέπονται στη Συμφωνία, το οποίο τέθηκε σε ισχύ στις 26 Φεβρουαρίου 2007, λήγει στις 25 Φεβρουαρίου 2010.

Η Επιτροπή προτείνει τη διαπραγμάτευση ενός νέου πρωτοκόλλου, το οποίο θα ανταποκρίνεται καλύτερα στις διαπιστωμένες ανάγκες των στόλων των κρατών μελών, σύμφωνα με τα συμπεράσματα του Συμβουλίου το 2004 σχετικά με τις συμφωνίες αλιευτικής σύμπραξης.

Συνεπώς, το Συμβούλιο καλείται να εγκρίνει τις συνημμένες στην παρούσα σύσταση οδηγίες διαπραγμάτευσης.

ΣΥΣΤΑΣΗ

Με γνώμονα τα ανωτέρω, η Επιτροπή συνιστά:

- Την εξουσιοδότηση της Επιτροπής από το Συμβούλιο για την έναρξη και τη διεξαγωγή διαπραγματεύσεων με στόχο την ανανέωση του πρωτοκόλλου της συμφωνίας αλιευτικής σύμπραξης η οποία συνήφθη με τις Ομόσπονδες Πολιτείες της Μικρονησίας.

- Την εξουσιοδότηση της Επιτροπής για τη διεξαγωγή των διαπραγματεύσεων όσον αφορά την ανανέωση του πρωτοκόλλου.

- Τη διεξαγωγή των εν λόγω διαπραγματεύσεων από την Επιτροπή σε διαβούλευση με ειδική επιτροπή σύμφωνα με τις διατάξεις της συνθήκης για την ίδρυση της Ευρωπαϊκής Ένωσης.

- Την έγκριση των συνημμένων στην παρούσα σύσταση οδηγιών διαπραγμάτευσης από το Συμβούλιο.

ΠΑΡΑΡΤΗΜΑΟδηγίες διαπραγμάτευσης

Στόχος των διαπραγματεύσεων είναι η ανανέωση του πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Ένωσης και των Ομόσπονδων Πολιτειών της Μικρονησίας, σύμφωνα με τα Συμπεράσματα του Συμβουλίου της 15ης Ιουλίου 2004, τα οποία βασίζονται στην ανακοίνωση της Επιτροπής της 23ης Δεκεμβρίου 2002.

Για να εξασφαλιστεί, μέσω του εν λόγω νέου πρωτοκόλλου, η προώθηση βιώσιμης και υπεύθυνης αλιείας, η Επιτροπή θα βασίσει τις εν λόγω διαπραγματεύσεις:

- Στην πρόσβαση των Ομόσπονδων Πολιτειών της Μικρονησίας στην Αποκλειστική Οικονομική Ζώνη (ΑΟΖ) καθώς και στην χορήγηση των απαιτούμενων αδειών στα πλοία του ευρωπαϊκού αλιευτικού στόλου για την αλιεία θυννοειδών στην ΑΟΖ.

- Στη συνεκτίμηση των βέλτιστων διαθέσιμων επιστημονικών γνωμοδοτήσεων.

- Στην εξασφάλιση του επιπέδου πρόσβασης στους αλιευτικούς πόρους, με βάση τις παραμέτρους που ορίζονται στο υφιστάμενο πρωτόκολλο και στην εξέλιξη που διαπιστώθηκε κατά τα τελευταία έτη.

- Στην ενίσχυση του διαλόγου όσον αφορά την τομεακή πολιτική ώστε να ενθαρρυνθεί η εφαρμογή μιας υπεύθυνης αλιευτικής πολιτικής, σε συνάρτηση με τους αναπτυξιακούς στόχους της χώρας, ιδίως όσον αφορά τον έλεγχο και την παρακολούθηση των αλιευτικών δραστηριοτήτων, τη διαχείριση των αλιευτικών πόρων και τη βελτίωση των συνθηκών υγιεινής των αλιευτικών προϊόντων.

[1] Κανονισμός (ΕΚ) αριθ. 805/2006 της 25 Απριλίου 2006 – ΕΕ L 151 της 6 Ιουνίου 2006, σ.1